服除，补山东副使，大司空刘东星以河防多事，请移道济宁。至则因势利导，塞黄家诸口。转参政，移青州，擢应天府丞，靖妖民刘天绪之乱，以右佥都御史，抚治郧阳。晋南兵部右侍郎，升南刑部尚书。泰昌元年（1620年），改南兵部尚书，参赞机务，戢叛兵之乱，行伍肃然。值魏忠贤用事，三疏请告，始获归里。家居十年，屡荐弗起。卒年八十四，赠太子少保，赐祭葬。子卫廷宪，登进士，官历户部主事、员外、郎中，出为淮安府知府，卒官。
家族.曾祖卫继高；祖父卫雷；父卫夔，曾任省祭官。母路氏。